laion/Wikipedia-Exotic huggingface dataset:
גלן קרטיס

גלן האמונד קרטיס (באנגלית: Glenn Hammond Curtiss;‏ 21 במאי 1878– 23 ביולי 1930) חלוץ תעופה אמריקני. קרטיס, יליד המונדספורט ניו יורק, עבד בצעירותו בהרכבת אופניים (גם חלוצי תעופה אחרים, כמו האחים רייט, וריצ'רד פירס הניו זילנדי, עסקו קודם לכן באופניים). בשנת 1907 פיתח אופנוע ששבר את השיא לאותה תקופה במהירות של 218 קמ"ש. הוא הפסיד במאבק המשפטי על המטוס לאחים רייט שתבעו אותו על הפרת זכויות יוצרים בכך שלטענתם "העתיק" את מטוסם[דרושה הבהרה], אך למעשה הוא שכלל אותו. בשנת 1909 הקים קרטיס את החברה הראשונה בעולם לייצור מטוסים. ב-26 בינואר 1911 הטיס את המטוס הימי הראשון אותו בנה בעצמו. בשל כך, זכה קרטיס בגביע קולייר, לו הוענק באותה השנה. בשנת 1914, קרטיס הטיס בהצלחה את כלי הטיס של סמואל לנגלי, במטרה לערער את זכויות הפטנט של האחים רייט, אשר בנו את המטוס הראשון, שכן הניסוי של לנגלי נערך זמן קצר לפני טיסת מטוסם של האחרונים. כיוון שטרם טיסתו של קרטיס נערכו שינויים בכלי הטיס של לנגלי, מטרת טיסתו של קרטיס לא הושגה. קרטיס הלך לעולמו בשנת 1930, בגיל 52, כתוצאה מהתקף המעי העיוור. בסקר שנערך בשנת 2003 על ידי המגזין Aviation Week & Space Technology בין מומחים בינלאומיים רבים בתחום התעופה, שנעשה לכבוד 100 שנה לטיסה המאוישת הראשונה בכלי-טיס הכבד מהאוויר, נבחר גלן קרטיס במקום החמישי מתוך מאה האישים שהשפיעו ביותר על התעופה (מקום אחד אחרי לאונרדו דה וינצ'י). גלילה רון פדר, גלן קרטיס חלוץ המהירויות, הוצאת "אלישר", 1980. מדיה וקבצים בנושא גלן קרטיס בוויקישיתוף גלן קרטיס, באתר "Find a Grave" (באנגלית) גלן קרטיס, באתר אנציקלופדיה בריטניקה (באנגלית) כתבי גלן קרטיס בפרויקט גוטנברג (באנגלית) גלן קרטיס, במסד הנתונים הקולנועיים IMDb (באנגלית) אורי דרומי, תחילתו של העולם כפי שהוא מוכר לנו, באתר הארץ, 5 בינואר 2004 קורות חייו של גלן קרטיס רשימת 100 הגדולים בהיסטוריה של התעופה לפי מגזין Aviation Week ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרטיס

האם התכוונתם ל... קרטיס (Curtis) הוא שם משפחה שמקורו בצרפתית עתיקה ומשמעותו מנומס. מונרו קרטיס ברדסלי – פילוסוף אמריקאי מכון קרטיס למוזיקה – בית ספר למוזיקה בפנסילבניה מפרץ קרטיס – מפרץ באנטארקטיקה אישים: אן קרטיס – שחיינית אמריקאית אדוארד קרטיס – צלם ואתנוגרף אמריקאי איאן קרטיס – סולן להקת ג'וי דיוויז'ן ג'יימי לי קרטיס – שחקנית קולנוע אמריקאית גלן קרטיס – חלוץ תעופה טוני קרטיס – שחקן קולנוע יהודי אמריקאי קרטס כרטיס
אדיר שטיינר

אדיר שטיינר (נולד ב-1966) הוא עובד בעיריית תל אביב, פעיל זכויות להט"ב, וההומוסקסואל הראשון שהוכר כאלמן של חייל צה"ל שנפטר במהלך שירותו. נכון ל-2012, סגן מנהל השירות העירוני באגף פניות הציבור וממונה חופש המידע שבלשכת ראש עיריית תל אביב-יפו. שטיינר היה לפני גיוס לצה"ל כשפגש את ד"ר דורון מייזל, שהיה אז קצין רפואה, גרוש ואב לשלוש בנות. השניים היו שותפים לחיים במשך שמונה שנים, עד לפטירתו של מייזל ממחלת הסרטן. כששקל צה"ל את קידומו של מייזל לתפקידי קצונה בכירה, עבר שטיינר את המבדקים הביטחוניים המיועדים לבן זוג של קצין בכיר. מייזל נפטר בשנת 1991. שטיינר פתח במאבק של חמש שנים על זכויותיו של כאלמן צה"ל. ב-1996, כשהגיש עתירה לבג"ץ בנוגע לזכויותיו באמצעות האגודה לזכויות האזרח, הכריע שר הביטחון, יצחק מרדכי, לטובתו וייתר את העתירה. בדף הזיכרון למייזל באתר ההנצחה "יזכור" נכתב "הותיר אחריו אם, שלוש בנות, אח ובן זוג." שטיינר אף נאבק על זכותו לעיין בפרוטוקולים של הוועדה הצבאית שדנה בזכותו להכרה כאלמן צה"ל. כשנחשפו הפרוטוקולים התברר שדיוני הוועדה כללו אמירות קשות על הומוסקסואלים. מאוחר יותר הכיר שטיינר את צח גרניט, שהיה לבן זוגו. לאחר מאבק משפטי, שוב באמצעות האגודה לזכויות האזרח, השיג הזוג זכויות במיסוי מקרקעין כשל זוג נשוי. שטיינר ביקש להעביר לבן זוגו צח גרניט מחצית מזכויותיו בדירתם בתל אביב, וערער לבית המשפט העליון על החלטותיהם של המפקחת על שומת המקרקעין, מנהל מס שבח מקרקעין וועדת הערר למיסוי מקרקעין לא אישרו פטור ממס שבח ומס רכישה על ההעברה. באותה שנה החליט היועץ המשפטי לממשלה מני מזוז, כתשובת המדינה לבית המשפט העליון, לפטור העברת דירה לבן זוג מאותו המין ממס שבח מקרקעין ומס רכישה, כפי שנהוג בהעברה בין בני זוג ובין ידועים בציבור המתגוררים יחד יותר משנה. שטיינר תורם מניסיונו למאבקיהם של חברים בקהילה וכדובר עיריית תל אביב - יפו, אימץ בתמיכת ראש העירייה חולדאי את אירועי הגאווה והפך את המצעד לאירוע דגל עירוני בהפקת העירייה. ביחד עם חבר מועצת העיר, איתי פנקס יזם שטיינר את הקמתו של המרכז העירוני לקהילה הגאה שנחנך בחודש יוני 2008 בגן מאיר בת"א. ביזמתו של שטיינר משקיעה העירייה משאבים מדי שנה, בחוף הגאווה - חוף הילטון, במהלך אירועי הגאווה, והופכת אותו למתחם צבעוני בו מתקיימות מסיבות חוף יומיות כחלק ממאמצי העירייה לקדם תיירות גאה לעיר. ביוני 2015 במלאת 40 שנה לאגודת הלהט"ב זכה שטיינר להיכלל בין 40 המשפיעים בתולדות קהילת הלהט"ב. בן-זוגו, נכון ל-2012 של שטיינר הוא צח גרניט, מנכ"ל האופרה הישראלית תל אביב-יפו. ורד לוביץ', הומוסקסואל דורש להכיר בו כבן זוג לצרכי מס, באתר ynet, 16 באוגוסט 2000 גאים על מדים באתר GoGay Army officer’s gay partner loses appeal for benefits באתר Jweekly (באנגלית) ציוני דרך באתר חוש"ן - חינוך ושינוי מייזל דורון באתר יזכור על זוגיות, נכסים ומיסים באתר GoGay יובל יועז, "מזוז אישר פטור ממסים לזוג הומואים", וואלה!, 25 בפברואר 2004 ג'ורג' אבני שיר נחמיאס, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015
ג'קסון

האם התכוונתם ל... גאוגרפיה אגם ג'קסון – אגם הממוקם בצפון-מערב מדינת ויומינג שבארצות הברית, בפארק הלאומי גרנד טיטון ג'קסון (מיסיסיפי) – עיר הבירה של מדינת מיסיסיפי בארצות הברית מפרץ ג'קסון – מפרץ באוסטרליה, המכיל את מפרצון סידני, בית האופרה של סידני וגשר נמל סידני ג'קסון (מחוז, אורגון) – מחוז במדינת אורגון ג'קסון (רשות מקומית, ניו ג'רזי) (אנ') מוזיקה ג'נט ג'קסון – זמרת, כותבת שירים, רקדנית ושחקנית אמריקאית ג'קסון (חברה) – חברה אמריקאית המתמחה בייצור גיטרות חשמליות וגיטרות באס חמישיית הג'קסונים – להקת פופ-ריתם אנד בלוז-דיסקו, שכל חבריה היו אחים די די. ג'קסון (אנ') – זמרת אנגלייה דייוויד ג'קסון – סקסופוניסט וחלילן רוק מתקדם אנגלי, חבר בלהקת ואן דר גראף ג'נרייטור מהליה ג'קסון – זמרת גוספל אפרו-אמריקאית מייקל ג'קסון – זמר פופ, מוזיקאי, רקדן, מפיק מוזיקלי ופזמונאי אמריקאי מילט ג'קסון – מוזיקאי ג'אז, מנגני הויברפון המשפיעים ביותר, ומהבולטים בזרם ההארד בופ קולנוע וטלוויזיה גורדון ג'קסון – שחקן קולנוע וטלוויזיה סקוטי ג'ושוע ג'קסון – שחקן קולנוע וטלוויזיה אמריקאי-קנדי גלנדה ג'קסון – שחקנית קולנוע ופוליטיקאית אנגלייה סמואל ל. ג'קסון – שחקן קולנוע אמריקאי פיטר ג'קסון – במאי קולנוע ניו זילנדי פרסי ג'קסון וגנב הברק – סרט הרפתקאות של הבמאי כריס קולומבוס משנת 2010 צבא, פוליטיקה וממשל אמילי דונלסון ג'קסון – אחייניתו של נשיא ארצות הברית אנדרו ג'קסון ושימשה בפועל כגברת הראשונה של ארצות הברית אנדרו ג'קסון – נשיאה השביעי של ארצות הברית ג'סי ג'קסון – כומר, פוליטיקאי ופעיל בתנועה לזכויות האזרח בארצות הברית מייק ג'קסון – ראש המטה הכללי של בריטניה קרוליין ג'קסון – אשת ציבור בריטית רוברט ה. ג'קסון – משפטן ופוליטיקאי אמריקאי, שופט בית המשפט העליון של ארצות הברית ותובע ראשי במשפטי נירנברג שרה יורק ג'קסון – כלתו של נשיא ארצות הברית אנדרו ג'קסון אשר שימשה כגברת הראשונה של ארצות הברית באופן רשמי לזמן מה תומאס ג'ונתן ג'קסון – גנרל בצבא הקונפדרציה במהלך מלחמת האזרחים האמריקאית, נודע גם בכינוי סטונוול ג'קסון. ספורט ארון ג'קסון – כדורסלן אמריקאי בובי ג'קסון – כדורסלן עבר אמריקאי ג'ארן ג'קסון הבן – כדורסלן אמריקאי ג'וש ג'קסון – כדורסלן אמריקאי ג'ים ג'קסון – כדורסלן עבר אמריקאי ג'ימי ג'קסון – כדורגלן סקוטי-אוסטרלי דקסטר ג'קסון – מפתח גוף אמריקאי, מר אולימפיה לשנת 2008 לוק ג'קסון – כדורסלן עבר אמריקאי לורן ג'קסון – כדורסלנית עבר אוסטרלית למאר ג'קסון – שחקן פוטבול אמריקאי מארק ג'קסון – שחקן פוטבול אמריקאי לשעבר בליגת ה-NFL מארק ג'קסון (כדורסלן) – כדורסלן עבר ומאמן כדורסל אמריקאי מארק ג'קסון (כדורסלן, 1975) – כדורסלן עבר אמריקאי מרג'ורי ג'קסון – אתלטית אוסטרלית סטיבן ג'קסון – כדורסלן עבר אמריקאי פייר ג'קסון – כדורסלן אמריקאי פיל ג'קסון – כדורסלן עבר ומאמן כדורסל אמריקאי רג'י ג'קסון – כדורסלן אמריקאי שריקה ג'קסון – אצנית ג'מייקנית שונות יהושע ג'קסון – קריקטוריסט ישראלי, המוכר בשם ג'קי, יוצר הציור השבועי לילד לינדה ג'קסון – אשת עסקים, מנכ"לית חברת פיג'ו מסור אנכי – מסור חשמלי בעל להב הנע קדימה ואחורה ומשמש לחיתוך לאורך קווים וצורות בעץ ובחומרים אחרים פרסי ג'קסון והאולימפיים – סדרת ספרים אמריקאית מאת ריק ריירדן המבוססת על המיתולוגיה היוונית אישים ששמם הפרטי הוא ג'קסון
מדבר גובי

גוֹבִּי (במונגולית: Говь, בסינית: 戈壁 沙漠) הוא אזור מדברי גדול בצפון סין ובדרום מונגוליה. המדבר נתחם בידי הרי אלטאי מצפון, והרמה הטיבטית והמישור הסיני מדרום מערב. פירוש השם במונגולית הוא "מדבר", על אף שהמונגולים מבדילים בין הגובי לבין מדבר של ממש, מכיוון שניתן לקיים בגובי חיים. גובי הוא המדבר בעל השטח הגדול ביותר באסיה והחמישי בגודלו בעולם: שטחו כ-1.3 מיליון קילומטרים רבועים. הגובי הוא מדבר צל גשם, שנוצר על ידי הרמה הטיבטית החוסמת משקעים מהאוקיינוס ההודי מלהגיע לשטח מדבר גובי. מדבר גובי מיושב מזה שנים רבות על ידי נוודים מונגולים, קזחים וטטרים. כאשר לא ירדו גשמים במדבר, פשטו הטטרים על האזורים הפוריים שסביב המדבר. הפשיטות הללו ככל הנראה הניעו את הסינים לבנות את החומה הסינית הראשונה במאה השלישית לפני הספירה, ואת החומות המאוחרות יותר. רק חוקרים מערביים מעטים נכנסו לשטחו של המדבר עד למאה ה-20, ובהם ניתן למנות את מרקו פולו. בשנת 1925 יצאה משלחת מחקר מדעית אמריקאית לגובי על מנת לחפש חיות וצמחים קדומים, אנשי המשלחת גילו שבמדבר חיו בעבר הרחוק דינוזאורים וקרנפים ענקיים חסרי קרניים, ואף מצאו ביצי דינוזאורים. רוחבו של הגובי ממזרח למערב כ-1,600 קילומטר ואורכו מדרום לצפון כ-800 קילומטר. שטחו כ-1.3 מיליון קילומטר רבוע והוא אחד המדבריות הגדולים בעולם. בניגוד לדימוי המקובל של מדבר, מרבית שטחו של הגובי אינו מכוסה חול אלא סלעים. אגם קרסנט הוא בין מקורות המים הבודדים באזור. האקלים בגובי הוא קיצוני. בקיץ הטמפרטורה גבוהה ועשויה להגיע ל-45 מעלות, ובחורף היא צונחת מתחת לאפס, ועשויה להגיע לשיא של 40- מעלות. החורף הוא העונה היבשה, והקיץ והאביב מתאפיינים בגשמי מונסון ובסופות שלג. יורדים בו בממוצע 194 מ"מ של גשם בשנה, כאשר רוב הגשמים יורדים בקיץ. על אף התנאים הקשים השוררים בו, קיים במדבר גובי מגוון בעלי חיים כגון צבי הזפק, סמור משויש, גמל דו-דבשתי, פרא מונגולי, חתול מדבר סיני, צבי יעלי מונגולי, שועל מצוי, שועל קורסאקי, דוב גובי, זאב מצוי ונמר שלג ולעיתים נדירות גם מזדמן נמר צפון-סין, שועל חול טיבטי, צבי יעלי פרז'וואלסקי, סוס פרז'וואלסקי, דוב סיבירי מזרחי ודוב חום אוסורי. אומנוגובי דורנוגובי גובי-אלטאי דונדגובי גוביסומבר מדיה וקבצים בנושא מדבר גובי בוויקישיתוף בעלי החיים בגובי סיפור מסע בגובי תמונות ספי בן-יוסף, המסע המופלא במדבר גובי, באתר ynet, 7 בספטמבר 2018 ספי בן-יוסף, לטבול באגמים של מדבר גובי, באתר ynet, 14 בספטמבר 2018 מדבר גובי, באתר אנציקלופדיה בריטניקה (באנגלית) מדבר גובי (מונגוליה, סין), דף שער בספרייה הלאומית
סימניה (אתר אינטרנט)

"סימניה" הוא אתר אינטרנט ישראלי המוקדש לספרים. האתר נמנה עם קבוצת אתרי חברת סימניה. האתר נפתח לגולשים בשנת 2006 לאחר תקופת הרצה, פיתוח אלגוריתמים וקישור לספריות וחנויות ספרים. מנוע השוואות מחירים סוקר את חנויות הספרים המובילות ומציג לגולשים מחירים עדכניים לכל ספר. קישור לספריות נבחרות מציג את הימצאותם של ספרים בספריות אלו ומאפשר הזמנתם. מידע רב על סופרים ואפשרות ליצירת קשר איתם נמצאים בקטלוג הסופרים. בנוסף, ישנה אפשרות להתכתב עם משתמש נוסף בהודעות פרטיות ויש גם אפשרות לדון בפורומים לגבי נושאים הקשורים לספרים ואפילו לפוליטיקה. בלוג קריאה אישי נפתח אוטומטית לכל קורא ובו מוצגים הספרים שקרא לצד חוות הדעת שכתב והספרים שיש לו בבית. הבלוג מתעדכן בהתאם לדירוגי הקורא ומאפשר מכירת ספרים יד שנייה ללא עמלה. באתר קטלוג מאוחד לספרי קריאה המכיל מספר ספריות בישראל. נכון לינואר 2022, באתר יש מעל 116,500 ביקורות ספרים. בלב המערכת של סימניה נמצא אלגוריתם סינון שיתופי (Collaborative Filtering) הלומד את טעמם של הקוראים ומציג לכל קורא את האנשים בעלי הטעם הדומה ביותר לשלו בספרים. מתוך קבוצה זו מופקת רשימת קריאה מומלצת. אתר האינטרנט הרשמי של סימניה
אנדרה סיטרואן

אנדרה גוסטב סיטרואן (בצרפתית: André-Gustave Citroën;‏ 5 בפברואר 1878 - 3 ביולי 1935), יזם צרפתי יהודי-הולנדי. נולד כילד החמישי והצעיר ביותר ללוי סיטרוּן (Citroen), יהלומן מאמסטרדם, ומאשה קליינמן, ילידת ורשה, משפחת יהלומנים יהודים. בני המשפחה עברו מאמסטרדם לפריז ב-1873 ו"צירפתו" את שמם ל"סיטרואן". כאשר היה בן שש, התאבד אביו בעקבות כישלונות בעסקים. סיטרואן היה תלמיד מצטיין וסיים את לימודיו באקול פוליטקניק בשנת 1900. לאחר סיום לימודיו החל לעבוד כמהנדס במפעל לקטרים שהיה בבעלות ידידי המשפחה, האחים הינשטיין. בשנת 1905 השקיע את כספי הירושה שלו בחברה ושינה את שמה ל"סיטרואן-הונשטיין". הוא התקדם לייצור גלגלי שיניים מורכבים ועם פרוץ מלחמת העולם הראשונה עבר לייצור פגזים. בשנת 1912 נפגש עם הנרי פורד בדטרויט והתרשם עמוקות משיטותיו לייצור המוני וזול של מכוניות. הוא החליט ליישם שיטות אלו באירופה, שעד אז יוצרו בה מכוניות בעבודת יד בלבד. בשנת 1919 ייסד את חברת סיטרואן למכוניות, ובשנות השלושים הוביל אותה למעמד חברת הרכב הרביעית בגודלה בעולם. כבר בשנה הראשונה לפעילותו הוא ייצר 20,000 מכוניות בשיטת הסרט הנע, כשליש ממספר המכוניות בצרפת כולה באותה עת. בשנת 1934 החברה פשטה רגל והשליטה עליה עברה למישלן. סיטרואן נפטר מסרטן הקיבה ב-1935. בשנת 1992 נחנך פארק על שמו ברובע החמישה עשר של פריז בדרום-מערב העיר, במקום בו עמד בעבר מפעל המכוניות שלו. מדיה וקבצים בנושא אנדרה סיטרואן בוויקישיתוף שולמית קיסרי, סיטרואן: המלכה הצרפתית, באתר ynet, 5 בנובמבר 2002 יואל שֶׁר, השורשים היהודיים של מכונית סיטרואֶן, בבלוג "עונג שבת", 22 ביוני 2021 אנדרה סיטרואן, באתר "Find a Grave" (באנגלית) אנדרה סיטרואן, באתר אנציקלופדיה בריטניקה (באנגלית) אנדרה סיטרואן (1878-1935), דף שער בספרייה הלאומית
סימנייה

סימנייה היא רצועה צרה ודקה שקורא ספר מניח בתוכו, כדי לסמן את המקום שבו הפסיק את קריאתו, וממנו ימשיך בהמשך קריאת הספר. מטרתן של הסימניות היא לסמן מקום בספר בלי לגרום נזק לנייר ממנו עשוי הספר. במיוחד היה נכון הדבר לפני המצאת הדפוס, כשהספרים היו נדירים ויקרים. בימי הביניים שימשו סימניות עשויות רצועת קלף. סימניות באורך 40 מטר היו כבר בתקופת מגילות הפפירוס במצרים בעת העתיקה (שנת 476 לספירה לערך) ושימשו לסימון מקום הקריאה. גם בראשית ימי הביניים, נמצאו סימניות במנזרים וביניהן סימניות שהיו צמודות (clip-on type bookmarks) לדף הנייר. כבר בימי הביניים המאוחרים, בין המאות ה-13 וה-15, נמצאו סוגים שונים של סימניות. בכתבי יד שנכתבו על ידי פטרוס קומסטור (Peter Comester) מהמאה ה-13, השייכים לרשימות אינוונטר של הספרייה הבריטית, נמצאה סימנייה מעניינת ונדירה: באחד הדפים של כתבי היד גזרו חתך בקצה באופן אנכי ובו הכניסו שרוך ארוך ששימש כסימנייה. במאות ה-16-17, בתקופת אליזבת הראשונה, נמצאה רצועת משי מעוטרת בגדילים שהייתה שייכת לכריסטופר בארקר, אשר רכש את ההמצאה מהמלכה שנתנה לו את הבלעדיות בשנת 1577 להדפיס את התנ"ך. בשנת 1632 הכינו סימניות ארוגות מחוטים, מכסף וציציות לספרי התורה ולספרי התפילה. סימנייה אופיינית במאות ה-18-19 הוכנו מרצועת עור שנקשרה לספר כפי שהן מצויות עד היום בספרי יעץ. סימניות נפרדות מהספר החלו להופיע באמצע המאה ה-19. אזכור לסימנייה מופיע בספרה של מרי ראסל מיטפורד "Recollections of a Literary Life" משנת 1852. בשנות השישים של המאה ה-19 נוצרו סימניות מהודרות מבד ארוג, בעיקר בקובנטרי, מרכז תעשיית המשי של אנגליה. תומאס סטיבנס מקובנטרי, יצרן סימניות בעל מוניטין, הודיע על 900 דגמים שונים שהוא מייצר. סימניות משי היוו מתנה נחשבת בתקופה הוויקטוריאנית, וסטיבנס יצר סימניות לכל אירוע. בשלהי המאה ה-19 צומצם ייצורן של סימניות המשי, והתרחב ייצורן של סימניות עשויות נייר או קרטון, זאת במקביל לגידול בתפוצת הספרים, כאמצעי פרסום לאירועים ולעסקים שונים. הסימניות יוצרו מפלסטיק, מזהב, מפנינים, משנהב ומתכות יקרות. סימניות מודרניות קיימות במגוון רחב מאוד של חומרים. סימנייה היא לעיתים רצועת בד המחוברת לכריכת הספר, ובדרך כלל היא חפץ נפרד, עשוי נייר, קרטון, בד, לבד, פלסטיק, עור או מתכת. פעמים רבות הסימניות מעוטרות בקישוטים שונים, ולעיתים הן מכילות פרסומת לחנות ספרים או להוצאת ספרים. סימניות נמכרות גם כמזכרות לתיירים. בשל מגוון עיצוביהן ומקורותיהן, סימניות מהוות גם פריט אספנות. בנוסף לסימניות שנועדו למטרה זו, ניתן להשתמש לכך גם בפתק אקראי כלשהו. יש המשתמשים בפתקיות דביקות (Post-it) כסימנייה. רבים נוהגים ליצור קפל קטן בפינת הדף ("אוזני חמור") כתחליף לשימוש בסימנייה. בעידן המחשב והאינטרנט נעשה גם שימוש וירטואלי ומושאל במונח "סימנייה", בעיקר בדפדפני אינטרנט ובמעבדי תמלילים. סימנייה וירטואלית כזו היא כלי מובנה בתוכנה, המאפשר למשתמשיה לסמן קטעי טקסט או דפים מועדפים שאליהם הם יכולים לשוב בכל עת בקלות בהקלקת עכבר. מעבד התמלילים הפופולרי מיקרוסופט וורד, ודפדפן מוזילה פיירפוקס, כוללים פונקציית "סימניה" בתכונותיהם (שקיימת גם בתוכנות מקבילות אחרות, בשמות שונים). מדיה וקבצים בנושא סימנייה בוויקישיתוף תצוגת סימניות, ההיסטוריה של הסימניות, באתר "Mirage Bookmark" (באנגלית) ארכיון אסף סימניות, בספרייה הלאומית
מבטח

מבטח הוא רכיב חשמלי שמטרתו הגנה על מעגל חשמלי מפני קצר חשמלי או עומס יתר. המבטח מגן על ידי ניתוק התקלה ממקור הזרם. ישנם שני סוגים של מבטחים: נתיך מפסק אוטומטי מגנטי תרמי (מאמ"ת) תקלות במעגלים חשמליים יכולות לנבוע ממגוון רחב של גורמים. שני הגורמים העיקריים לתקלות הם בידוד לקוי - עקב שחיקה או כתקלה מובנית, וטעויות אנוש בחיבורי המעגלים. קצר חשמלי ייווצר כתוצאה מבידוד שנהרס בתוך מכשיר, או עקב מגע מקרי בין שני גופים שיש ביניהם הפרש מתחים. ברגע שמופעל מעגל הקצר, מופיע זרם חשמלי גבוה ביותר מהקודם, שמוגבל אך ורק על ידי ההתנגדות הפנימית של המעגל ויכולתו של מקור המתח לספק אנרגיה. בזרם זה עשויות לעבור כמויות גדולות (עצומות) של אנרגיה שעלולות לגרום למספר סוגי נזקים: הרס פיזי של המכשיר, כתוצאה מהתכה הנגרמת מהחום המופק מהאנרגיה, או מהכוחות האלקטרו-דינמיים שנוצרים. שרפה, שנגרמת כתוצאה מהחום. התחשמלות, אם הקצר נגרם על ידי מגע אדם. ישנם שני מצבים של עומס יתר: כאשר למעגל חשמלי מחוברים צרכנים בעלי הספק חשמלי גדול יותר מיכולתם של מוליכי המעגל לשאת, התוצאה המיידית של העומס תהיה התחממות חריגה של המוליכים וכתוצאה ממנה התבלות מואצת של הבידוד, שמובילה לקצר. לעיתים נדירות עלולה גם לפרוץ שרפה כתוצאה מההתחממות החריגה של המוליכים. כאשר למקור האספקה מחוברים צרכנים בעלי הספק חשמלי מצטבר גדול יותר מיכולתו של המקור לספק. מקור יכול להיות שנאי, ובמקרה כזה השנאי עלול להינזק בשל התחממות יתר והיווצרות קצרים פנימיים, וכן מקור יכול להיות גנרטור שבמצב של עומס יתר ממושך יקרוס. שני סוגי המבטחים מגנים הן מפני קצר והן מפני עומס יתר. ההבדל העיקרי נעוץ בצורת ההגנה. בלבו של הנתיך מצוי תיל מתכתי דק. בעת תקלה במעגל התיל מתחמם וניתך, ועל ידי כך מנותקת התקלה ממקור הזרם. יתרונות אמינות גבוהה ביותר. למעשה כמעט שאין סיכוי לכך שבעת תקלה הנתיך לא יפעל. עלות נמוכה. כושר ניתוק גבוה מאוד כך שהוא יכול להתנתק מהר מאוד. חסרונות חד פעמי. נתיך שנשרף חייבים להחליפו על מנת להפעיל מחדש את המכשיר או המעגל. סרבול - הנתיך הוא רכיב גדול יחסית. קל לזייפו. המאמ"ת מנתק את התקלה ממקור הזרם על ידי ניתוק מגעים הנמצאים בתוכו. במקרה של קצר ניתוק זה מבוצע על ידי אלקטרומגנט, ובמקרה של עומס יתר על ידי דו-מתכת. יתרונות ניתן לחיבור מחדש לאחר ביצוע פעולת הניתוק - פשוט על ידי הרמת מתג. גודל פיזי קטן יחסית. חסרונות פחות אמין מנתיך: בזרמי קצר גבוהים במיוחד המגעים לא יוכלו להיפתח, וכן אם הופעל מספר פעמים תיתכן פגיעה במגעים שתפגע בתפקודו. יקר. לוח חשמל הארקה ממסר פחת מדיה וקבצים בנושא מבטח בוויקישיתוף מבטח, באתר אנציקלופדיה בריטניקה (באנגלית)
משטר סולטאניסטי

משטר סולטאניסטי (לעיתים רחוקות גם סולטאניזם) הוא סיווג במדע המדינה לסוג משטר אוטוריטרי עריצי אשר מאופיין במעורבות גבוהה של השליט בכל תחומי הממשל. השליט עשוי להיות גם מעורב בכלכלה ובחיים החברתיים. במידה ולא קיימת מעורבות כזו, ייתכן קיומו של פלורליזם מסוים בהם, אבל בכל מקרה הכוח הפוליטי מצוי בידו. מקור המונח "סולטאניזם" במונח סולטאן, המתאר שליט ריבוני, בדרך כלל מונרך. הסולטאן מילא בדרך כלל תפקיד ציבורי "חילוני", בעוד שהח'ליף מילא תפקיד של שליט דתי. עם זאת, המונח מתאר משטרים מודרניים ולאו דווקא כאלה המצויים במזרח התיכון או במדינות מוסלמיות. מקס ובר כתב כי סולטאניזם עשוי לעלות בכל מצב שבו הצבא והמנהל הם כלים בידי אדונם; והכוח מופעל לא על בסיס כללים מוסכמים מראש, אלא על בסיס שיקול דעתו של העריץ. המונח נטבע בין היתר על ידי חואן לינץ ואלפרד שטפן. על פי לינץ ושטפן: "תמצית הקיום במשטרים סולטאניסטיים היא שכל היחידים, הקבוצות והמוסדות נתונים באופן קבוע למעורבותו העריצית של ה"סולטאן", לפיכך כל פלורליזם הוא שברירי". משטר סולטאניסטי יכול להיות קשור לתנועה אידאולוגית זו או אחרת, אבל הסולטאן עצמו לעולם אינו כפוף לכללים אידאולוגיים, גם לא לאידאולוגיה שלו. הסולטאן עשוי גם להשתמש בכוחותיו למיצוי רצונו האישי, להקים מיליציות אישיות ו/או כנופיות, או למנות קרובי משפחה לתפקידי מפתח. לינץ ושטפן גם נתנו דוגמאות למשטרים סולטאניסטיים: האיטי תחת שלטונה של משפחת דובלייה (פרנסואה דובליה ובנו ז'אן-קלוד) הרפובליקה הדומיניקנית תחת שלטונו של רפאל טרוחיו הרפובליקה המרכז אפריקאית תחת שלטונו של ז'אן-בדל בוקאסה הפיליפינים תחת שלטונה של משפחת מרכוס (בראשות האב פרדיננד מרקוס) איראן בתקופת מוחמד רזא שאה פהלווי רומניה תחת שלטונה של משפחת צ'אושסקו (בראשות ניקולאה צ'אושסקו) קוריאה הצפונית תחת שלטונם של קים איל-סונג ובנו קים ז'ונג איל ייתכן וניתן להכליל משטרים אחרים אשר נשאו או נושאים נופך אישי בקטגוריה זו, כגון סוריה תחת שלטונה של משפחת אסד (חאפז אל-אסד ובנו בשאר אל-אסד; עיראק תחת שלטונו של סדאם חוסיין, קובה תחת שלטונם של האחים קסטרו (בראשות פידל קסטרו) וונצואלה תחת שלטון הוגו צ'אווס. סולטאן עריץ טיראניה מונרכיה אבסולוטית דיקטטורה אוטוריטריות ח'ליפה Max Weber, Economy & Society, University of California Press, Berkeley, 1978 Linz & Stepan, Modern Nondemocratic Regimes in Problems of Democratic Transition & Consolidation, Johns Hopkins University Press, Baltimore, 1996. Linz & Stepan, Modern Nondemocratic Regimes
סטאל אלצ'בסק

מועדון הכדורגל סטאל אלצ'בסק (אנגלית: FC Stal Alchevsk) הוא מועדון כדורגל קטן יחסית מהעיר אלצ'בסק שבמחוז לוהנסק שבמזרח אוקראינה. המועדון שיחק בכל תולדותיו שלוש עונות בלבד בליגה האוקראינית הבכירה ומיקום השיא של הקבוצה בליגה זו הוא מקום 11, מרחק ארבעה מקומות מעל הקו האדום. גם בגביע האוקראיני הקבוצה לא הגיעה לשלבים מאוחרים, כשהישג השיא שלה במפעל זה הוא רבע-גמר המפעל. פירוש המילה "סטאל" באוקראינית הוא פלדה. הקבוצה העפילה לראשונה לליגה האוקראינית הבכירה בעונת 2000/01, אך סיימה כבר בעונתה הראשונה במקום הלפני-אחרון בטבלה וירדה לליגת המשנה. הקבוצה בליגת המשנה הייתה קבוצה מרכז-טבלה שנעה בין מקומות 5–6 עד שבעונת 2004/05 הקבוצה זכתה באליפות ליגת המשנה באוקראינה והעפילה בשנית לליגה הבכירה, ביחד עם קבוצת פ.צ. חרקוב. בליגה הבכירה הקבוצה הצליחה לשרוד בעונתה הראשונה, לאחר שסיימה במקום ה-11 אך כבר בעונה שלאחר מכן, מונה לתפקיד המאמן באמצע העונה טון קאנן ההולנדי במקומו של מיקולה פבלוב האוקראיני וסיים עם הקבוצה במקום ה-16 בטבלה, ובשל כך ירדה הקבוצה לליגת המשנה, בה היא משחקת כיום. ליגת המשנה האוקראינית: אלופה: 2005 אוקראינה מיקולה פבלוב הולנד טון קאנן אוקראינה ברית המועצות אנטולי קוניוקוב מדיה וקבצים בנושא סטאל אלצ'בסק בוויקישיתוף אתר האינטרנט הרשמי של סטאל אלצ'בסק (באוקראינית) סטאל אלצ'בסק, ברשת החברתית אקס (טוויטר)
ממברנה (תורת המיתרים)

בתורת M, המונח "ממברנה" או "קרומית" (Membrane), בקיצור "רומית" או "Brane", מוגדרת כ-"גוף", "מרחב-זמן" או "יריעת עולם". לצורך העניין, ממברנה, היא בעלת P ממדים. הממברנות ממוספרות על פי מספר הממדים המרחביים שלהן. לדוגמה: שתי ממברנות (כל אחת היא מיתר) הנפגשות ,תיצורנה ממברנה אחת. כלומר, ממברנה אחת היא מיתר, שתי ברנות הן ממברנה אחת המכילה 2 ממדים (כלומר, ערך ה-P של הממברנה שווה ל-2). לפי חוקיות זו, שתי ממברנות יוצרות ממברנה בעלת 4 ממדים (כך ש-P=4) וכן הלאה. ממברנות שימושיות לתיאור מרחבים בעלי יותר מארבעת הממדים הידועים לנו במרחב-זמן, והן יכולות לכלול בתוכן אפילו 11 ממדים או יותר (בתורת העל-מיתר, ממברנות יכולות להכיל עד כ-26 ממדים). תאוריית הממברנות מהוות חלק חשוב בתחום תורות "מרחב-זמן" - כמו תורת M המציעה כי קיימים יותר מארבעה ממדים ב-"מרחב-זמן", וכמו כן תורת העל-מיתר ותאוריות נוספות. למעשה, התאוריות הללו הן חלק מתורת ההפרעות במיתרים. הממברנות מוגדרות כהפרעה במרחב (הפרעה באחידות של המרחב, כמו אדוות מים באגם - הגלים משתנים וגורמים להפרעה במשטח ה-"מרחב-זמן" של הממברנה), והן לוקחות חלק חשוב בתורת ההפרעות מפני שהן בעצם עצמים המשתרעים על גבי P ממדים במרחב. בנוסף לכך, המיתר של תורת המיתרים מוגדר כבעל 2 ממדים בתנועתו השווה לממברנה אחת היכולה להיצמד לאובייקטים רב-ממדיים כמו ממברנת דיריכלה (אנ') הפועלת כמו שטיח האוסף שערות שבמקרה זה מיוצגת כממברנה האוספת ממדים על ידי התמזגות עם מיתרים פתוחים. בתיאוריה, 2 ממברנות מהוות מיתרים. עד לשנות ה-90 נראה היה שהתאוריה יכולה להתרחב כדי לכלול בתוכה מספר גבוה יותר של ממדים באובייקטים. בצורה אופיינית האובייקטים הללו לא מופיעים בתורת ההתפלגות. מלבד מהמיתר היסודי (F- String) של תאוריית המיתרים והדואליות המגנטית והאובייקט בעל חמשת הממדים (NS5-Brane)(אנ'), הסוג של הממברנה שהרבה מדענים חקרו היא ממברנת דיריכלה אשר יכולה להתמזג עם מיתרים פתוחים. סוגים שונים של ממברנת דיריכלה או (D-brane) יכולה להימצא בתאוריות אחרות. בעשורים האחרונים התאוריה על הממברנה מתפתחת, ולאחרונה נמצא עוד מימד והתיאוריה שמיתר יסודי בתורת העל-מיתר הפך לממברנה דו-ממדית בשם M1 brane (או ממברנת על) שהמגנטיות הדואלית שלו היא ממברנת M5. הסוגים השונים של ממברנות בתורת המיתרים נחשבים קשורים גם לממדי-על של ממברנת M5 וכנראה עוטפים כמה סוגים של סיבובים. תורת ה-M טוענת כי המיתרים של האנרגיה יכולים לגדול לממברנות גדולות יותר בגודל של היקום וגם שהמיתרים צריכים לרעוד ביותר מ-3 ממדי מרחב, וככל הנראה עד כדי 6 ממדים ומימד זמן נוסף. ממברנת דיריכלה ממברנת S ממברנה שחורה דואליות של הממברנות S, U, T ממברנה, באתר אנציקלופדיה בריטניקה (באנגלית)